**Курманбаева Рыскул Өмірзаққызы** Алматы облысы,Ұйғыр ауданы, «№4 Шонжы орта мектебі мектепке дейінгі шағын орталығымен» коммуналдық мемлекеттік мекемесі. **Бітірген оқу орны:** Қазақтың Абай атындағы Еңбек Қызыл Ту Орденді мемлекеттік педагогикалық университеті-1991ж. **Мамандығы:** Жоғары санатты қазақ тілі мен әдебиеті пәні мұғалімі. **Білімі-**жоғары. **Сабақтың тақырыбы Пікірталастың түрлері**

**Сабақтың мақсаты:**

|  |  |  |
| --- | --- | --- |
| **Білімділік** | **Дамытушылық** | **Тәрбиелік** |
| Тақырып жөнінде түсініктерін кеңейту,түрлерін ажырата білу.Мақсатын ұғындыра айу. | Оқушылардың ойлау қабілеттері мен есте сақтау дағдысын,әдеби тілде өзіндік ойларын жеткізе білу тілін дамыту. | Шығармашылықпен жұмыс істеуге,шапшаңдыққа, сауаттылыққа, сүйіспеншілікке, әдеби тілде мәдениетті түрде сөйлеуге тәрбиелеу. |

**Сабақтың типі** Жаңа білімді хабарлау **Сабақтың түрі** Жаңа оқу материалдарын оқып үйрену сабағы **Сабақтың әдісі**: Түсіндіру, баяндау, сұрақ-жауап,ойбөліс. **Пайдаланған білім технологиясы:** Сатылай комплексті талдау технологиясы./Н.А.Оразақынова/ **Пәнаралық байланыс :** Әдебиет,қоғамтану. **Көрнекілігі:** Электрондық оқулық, кадаскоп, плакат қағазға жазылған сөздер. **Сабақтың барысы: 1.Ұйымдастыру**. /Оқушыларды жаңа сабақты түсінуге даярлау,оқушыларды түгендеу/

**2.Жаңа сабақты түсіндіру. /**Сынып оқушылары 3 топқа бөлінген.Әр топ иелері өздеріне алдын-ала бөлініп берілген пікірталастың түрлерімен таныстырып өтеді..Электрондық оқулықтан,кадаскоптан пікірталас түрлері ,мақсаты көрсетіледі./

**Пікірталастың түрлері**

Пікіралмасу Ойбөліс

Ойталқы Сөзталас

Пікірсайыс Айтыс

**1.Пікіралмасу**-латын сөзі,мағынасы-зерттеу,талқылау,талдау,пікіралмасу көпшілік арасында өтеді.Мақсаты-әр түрлі қозғалыстарды салыстыра зерттей отырып,шындық пікірді көрсету,талас имәселесінің шешімін іздеп табу. **2.Ойталқы**-латын сөзі,мағынасы ой жүгірту,жарыссөз,айтыс.Ойталқы-ғылыми және қоғамдық мәні бар тақырыптардың төңірегінде көпшілік арасында өтетін сөз жарысы. **3.Пікірсайыс**-грек сөзі,мағынасы соғысқұмар,жаулылық, дұшпандық.Мақсаты-қарсы жақты жеңіп шығу,өз пікірінде қалып,соны бекіту. **4.Ойбөліс**-француз сөзі,мағынасы айтыс,жарыссөз.Ойбөліс-көпшілік алдында екі адамның не екі топтың бірдеңе туралы ой-пікірлерін ортаға салу. **5.Сөзталас**-орыс сөзі,мағынасы-бір мәселені талқылау. **6.Айтыс**-қазақтың сөзі,мағынасы-екі адамның не екі топтың расында суырып салма өлеңмен кезектесе айтылатын сөзжарысы,өнер сайысы. **3.Жаңа сабақты бекіту.** **4.Ойталқы:** Ж.Аймауытовтың «Ақбілек» романындағы Ақбілек қыздың тағдыры туралы...Сұрақ:Неге жазушы Ақбілекті Міржақыптың Жамалындай бақытсыз қылып аяқтамады? Балташ образы неге керек болды? **5.Топтармен жұмыс.** /3 топтан бір оқушыдан шығыптоптамадағы сөйлем мен сөздерге сатылай комплексті талдау жүргізеді/

**1-топтама:** Батырға оқ дарымайды, Батырға жау жоламайды. «Дарымайды» сөзін сөз құрамына,лексика-граматикалық мағынасына қарай сатылай талдауды жаса. **2-топтама:** «Пікірталас» сөзіне математикалық тәсілмен дыбыстық мінездеме жаса.

**3-топтама:** Аналар баласының өнерлі ісін мақтан етеді. /Сөйлемге синтаксистік талдауды сатылай комплексті түрде жүргіз./ **6.Дебат** **Жақтаушы топ:** Жырдың басты тақырыбы-жастардың махаббаты, бас бостандығын аңсаған жастар, олардың махаббатын қазіргі заманға үлгі ету. **Даттаушы топ:**Бұл жыр халықтың салт-дәстүрін, әдет-ғұрыптарын кеңінен көрсете білген жыр. Мұндағы басты тақырып махаббат емес, өткен ғасырлардағы халықтың ауыр тұрмысы,адам мінезінің түрлі қиындықтарда әр түрлі болуы. **Спикер/төреші/.** Нақты дәйектер келтіріп,айғақтарды айтып,шешендігін ,көп ізденгендігін көрсетеді. **7.Қосымша сұрақтарға жауап.** **8.Үйге тапсырма.** **9.Оқушылар бағаланады.**